
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 249 


21 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή έκδοσης οικοδομικών αδειών στην εντός 
του εγκεκριμένου ρυμοτομικού σχεδίου περιοχή 
της παλιάς πόλης του Δήμου Ηρακλείου (Ν. Ηρα¬ 
κλείου) . 1 

Αναστολή χορήγησης οικοδομικών αδειών σε περιο¬ 
χές εντός του εγκεκριμένου ρυμοτομικού σχεδίου 
του δήμου Νέας Φιλαδέλφειας (Ν. Αττικής). 2 


Χαρακτηρισμός ως διατηρητέου κτιρίου που βρίσκε¬ 
ται εντός των ορίων του οικισμού «Τσουκαλάδες» 
του δήμου Λευκάδας (Ν. Λευκάδας) και καθορι¬ 
σμός ειδικών όρων και περιορισμών δόμησης αυ¬ 


τού. 3 

Καθορισμός επιτρεπόμενης χρήσης του τεμαχίου 
1124 και τμήματος του τεμαχίου 728 στην περιοχή 
του Δήμου Πανοράματος (Ν. Θεσσαλονίκης). 4 


ΑΠΟΦΑΣΕΙΣ 

Αριθ. 9583/1878 (1) 

Αναστολή έκδοσης οικοδομικών αδειών στην εντός του ε¬ 
γκεκριμένου ρυμοτομικού σχεδίου περιοχή της πα¬ 
λιάς πόλης του Δήμου Ηρακλείου (Ν. Ηρακλείου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 9 (παρ. 6 και 8) του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

2. Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(ΑΊ41). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α' 38). 


4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και ώημοσίων Έργων (Α' 9)». 

5. Το 40/2000 υπηρεσιακό σημείωμα της Δ/νσης Πολεο- 
δομικού Σχεδιασμού-Τμήμα Παραδοσιακών Οικισμών. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Α. Αναστέλλεται για έξι (6) ακόμη μήνες η χορήγηση οι¬ 
κοδομικών αδειών σε εντός του εγκεκριμένου ρυμοτομι¬ 
κού σχεδ(ου περιοχή της παληάς πόλης του δήμου Ηρα¬ 
κλείου (Ν. Ηρακλείου) που είχε επιβληθεί αναστολή με τις 
αρ. 9439/1779/4.4.1997 (Δ'314) 25672/5332/27.8.1997 (Δ' 
778).388/58/29.12.1997 (Δ' 24/1998) 21472/4704/ 

31.7.1998 (Δ' 621) 8904/2017/6.4.1999 (Δ' 287) και 
24740/5657/8.10.1999 (Δ' 809) αποφάσεις του Υπουργού 
Περιβάλλοντος, Χωροταξίας και Δημοσίων Έργων,όπως 
η περιοχή φαίνεται με κόκκινο χρώμα και περικλείεται με 
μπλε γραμμή τελεία και τη θάλασσα στο σχετικό πρωτό¬ 
τυπο διάγραμμα σε κλίμακα 1:3.000 που συνοδεύειτηντε- 
λευταία απόφαση. 

Β. Από την παραπάνω αναστολή και ειδικότερα στις πε¬ 
ριοχές που φαίνονται στο παραπάνω διάγραμμα με κόκκινη 
διαγράμμιση και στοιχεία 1,2,3.4,5,6,7,8,9 και 10 εξαιρείται: 

α) Η χορήγηση αδειών χρωματισμών εσωτερικά ή εξω¬ 
τερικά των κτιρίων, αδειών εργασιών για εσωτερικές επι¬ 
σκευές, διασκευές ή διαρρυθμίσεις,για επισκευές δαπέ¬ 
δων, για επισκευές ή διασκευές ή συμπληρώσεις των ε¬ 
γκαταστάσεων και αγωγών των κτιρίων,για επισκευές 
θυρών,παραθύρων και δωμάτων για άδειες επισκευής ή 
αντικατάστασης στέγης και γενικά η χορήγηση αδειών ε¬ 
πισκευής και συντήρησης των κτιρίων για λόγους χρή¬ 
σης,υγιεινής και προστασίας αυτών. 

β) Η χορήγηση αδειών για τις εργασίες του προηγούμε¬ 
νου εδαφίου σε κτίρια χαρακτηρισμένα ως διατηρητέα, 
καθώς επίσης και σε κτίρια για τα οποία προωθείται ο χα¬ 
ρακτηρισμός τους και σε αξιόλογα κτίρια όπως αυτά ανα- 
φέρονται στα 315/15.5.1996 και 771/25.10.1996 έγγραφα 
της 7ης Εφορείας Νεωτέρων Μνημείων μετά από έγκριση 
της σχετικής μελέτης από τις αρμόδιες υπηρεσίες του 
Υ.Π.Π.Ο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


γ) Η χορήγηση αδειών περίφραξης. 
δ) Η αναθεώρηση οικοδομικών αδειών,χωρίς αλλαγή 
του περιγράμματος τους ή της χρήσης τους. 

ε) Η έκδοση οικοδομικών αδειών που αφορούν δημόσια 
ή δημοτικά κτίρια. 

στ. Η χορήγηση αδειών αλλαγής χρήσης νομίμως υφι¬ 
σταμένων κτιρίων και διαρρύθμισης τους για προσαρμο¬ 
γή στη νέα χρήση, η χορήγηση βεβαιώσεων χρήσεων γης 
και η ανανέωση αδειών χρήσεως με τις παρακάτω προϋ¬ 
ποθέσεις: 

I) Δεν προσαυξάνεται ο όγκος και ο υλοποιημένος συ¬ 
ντελεστής δόμησης του κτιρίου. 

II) Δεν θίγονται παραδοσιακά στοιχεία της εξωτερικής 
όιμης και του εσωτερικού του κτιρίου (λίθοδομή, παλαιά 
κλιμακοστάσια, κορνίζες κ.λπ.) κατά την προσαρμογή αυ¬ 
τού στη νέα χρήση.αλλά εντάσσονται αυτά σε αυτήν. 

III) Υπάρχει σύμφωνη γνώμη της Επιστημονικής Επιτρο- 
πήςτης Προγραμματικής Σύμβασης Παληάς Πόλης Ηρα¬ 
κλείου,μετά την προσκόμιση των εξής στοιχείων: 

- αποσπάσματος ρυμοτομικού σχεδίου όπου σημειώνε¬ 
ται η θέση του κτιρίου 

- φωτογραφίες του εσωτερικού και του εξωτερικού του 
κτιρίου 

-τεχνική περιγραφή της αρχικής και της προτεινόμενης 
χρήσης του κτιρίου κατ’ όροφο, στοιχεία σχετικά με τη 
χρονολογία της κατασκευήςτου, τα υλικά, χρωματισμούς 
κ.λ.π. 

IV) Απαιτείται γνωμοδότηση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

Γ. Στην υπόλοιπη περιοχή εξαιρούνται της αναστολής: 
α) Η χορήγηση αδειών κατεδάφισης με εξαίρεση οπωσ¬ 
δήποτε των κτιρίων που προωθείται ο χαρακτηρισμός 
τους ως διατηρητέων ή αξιόλογων. 

β) Η χορήγηση οικοδομικών αδειών για την ανέγερση 
κτιρίων με τις ακόλουθες χρήσεις και όρους δόμησης. 

Κατοικία (σύμφωνα μετηνπαρ. Β (1) του άρθρου 1 του 
από 23.2.1987 Π.Δ/τος (ΦΕΚ 166 Δ'). 

- Ξενοδοχεία μέχρι 100 κλίνες. 

- Ξενώνες 

Εμπορικά καταστήματα ειδών καθημερινής ανάγκης 
μέχρι 200 μ * 1 2 3 4 5 6 και μόνο στο ισόγειο των κτιρίων 

- Τράπεζες-κοινωφελείς οργανισμοί - κτίρια εκπαίδευσης 

- Εστιατόρια 

- Αναψυκτήρια 

- Θρησκευτικοί χώροι 

- Κτίρια κοινωνικής πρόνοιας 

- Επαγγελματικά εργαστήρια χαμηλής όχλησης με ε¬ 
ξαίρεση: 

1. Αλουμινοκατασκευές - σιδηροκατασκευές 

2. Κατασκευή επίπλων και κουφωμάτων 

3. Βιοτεχνίες ενδυμάτων 

4. Κατασκευές επισκευές μηχανημάτων και 
σιδηροκατασκευών 

5. Κατασκευή και εμπορία επαγγελματικών και οικιακών 
ψυγείων 

6. Φανοποιεία-βαφεία αυτοκινήτων 

7. Ηλεκτρολογεία αυτοκινήτων 

8. Επισκευές αυτοκινήτων,μοτοποδηλάτων και εξατμή- 
σεων 

9. Γ ραφεία ενοικιάσεως αυτοκινήτων και μοτοποδηλά¬ 
των 

10. Κατασκευή ειδών εκ τσιμέντου,τσιμεντοπλακών 
κ.λπ. 


11. Βιοτεχνίες σαπουνοποιϊας και ελαίου. 

12. Κατασκευή-επισκευή καυστήρων και λεβήτων. 

13. Συντήρηση κατασκευή και τοποθέτηση ανελκυστήρων 

- Αθλητικές εγκαταστάσεις 

- Κτίρια γήπεδα στάθμευσης 

- Πολιτιστικά κτίρια και εν γένει πολιτιστικές εγκαταστάσεις 

- Μέγιστος σ.δ. μέχρι 1,6 

- Μέγιστο επιτρεπόμενο ύψος των κτιρίων μέχρι 10.50 
μ. +1.50 μ. για κεκλιμένη στέγη 

- Μέγιστο ποσοστό κάλυψης για μέντα κατά κανόνα άρ¬ 
τια οικόπεδα 60% της επιφάνειας τους για δε τα κατά πα¬ 
ρέκκλιση άρτια οικόπεδα 70% της επιφάνειας τους. 

γ) Για την έκδοση οικοδομικών αδειών και αδειών κατε¬ 
δάφισης απαιτείται σύμφωνη γνώμη της Επιστημονικής 
Επιτροπής και Προγραμματικής Σύμβασης παληάς πό¬ 
λης Ηρακλείου και της αρμόδιας ΕΠΑΕ. 

Δ. Οικοδομικές άδειες για τις οποίες έχει υποβληθεί 
στην αρμόδια πολεοδομική υπηρεσία, μέχρι 16.4.1997 (η¬ 
μέρα δημοσίευσης της πρώτης απόφασης αναστολής) 
πλήρης φάκελλος με τα απαραίτητα για την έκδοση τους 
στοιχεία, εκδίδονται βάσει των υποβληθέντων στοιχείων. 

Ε. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. 9575/1848 (2) 

Αναστολή χορήγησης οικοδομικών αδειών σε περιοχές ε¬ 
ντός του εγκεκριμένου ρυμοτομικού σχεδίου του δή¬ 
μου Νέας Φιλαδέλφειας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Ατου από 17.7.1923 
Ν.Δ/τος «Περί σχεδίων πόλεων κ.λ.π.» (Α' 228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141). 

3. Τις διατάξεις του άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9)». 

5. Τις 257/1999,257α/1999,350/1999 και 351/1999 γνω¬ 
μοδοτήσεις του δημοτικού συμβουλίου Νέας Φιλαδέλ¬ 
φειας. 

6. Τα 27/14.2.2000,33/22.2.2000 και 39/2000 υπηρεσια¬ 
κά σημειώματα της Δ/νσης Πολεοδομικού Σχεδιασμού - 
Τμήμα Α'. 

7. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Αναστέλλεται για έξι (6) μήνες η χορήγηση οικοδομι¬ 
κών αδειών σε περιοχές του εγκεκριμένου ρυμοτομικού 
σχεδίου του δήμου Νέας Φιλαδέλφειας (Ν. Αττικής), ό¬ 
πως οι περιοχές φαίνονται περικλειόμενες με μπλε γραμ¬ 
μή και με την ένδειξη «περιοχή αναστολής I» και «περιοχή 
αναστολής II» στο σχετικό πρωτότυπο διάγραμμα σε κλί¬ 
μακα 1:5000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την αριθμ. 
9575/2000 πράξη του και που αντίτυπο του σε φωτοσμί¬ 


κρυνση δημοσιεύεται με την παρούσα απόφαση. 

2. Της παραπάνω αναστολής εξαιρείται η χορήγηση οι¬ 
κοδομικών αδειών για την ανέγερση οικοδομών, με μέγι¬ 
στο συντελεστή δόμησης για μεν την περιοχή αναστολής 
I ένα και εξήντα εκατοστά (1,60), για δε την περιοχή II ένα 
και ογδόντα εκατοστά (1,80). 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 9567/1840 (3) 

Χαρακτηρισμός ως διατηρητέου κτιρίου που βρίσκεται ε¬ 
ντός των ορίων του οικισμού «Τσουκαλάδες» του δή¬ 
μου Λευκάδας (Ν. Λευκάδας) και καθορισμός ειδικών 
όρων και περιορισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάσεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθκε με την παρ. 2α του άρθρου 1 του Ν. 2469/1997 
(Α'38). 

3. Την υπ’ αρ. 103326/1281/5.12.1996 απόφαση του Υ¬ 
πουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126/τ.Β/16.12.1996). 

4. Τις διατάξεις της παρ. 8 του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επίπεδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 24.8.1999 αιτιολογημένη έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 22.11.1999 σύμφωνη γνώμη της φερόμενης 
ιδιοκτήτριας Ελένης Μέκαλη (αρ. πρωτ. ΥΠΕΧΩΔΕ 
32214/9289/24.11.99). 

7. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο, που βρίσκε¬ 
ται εντός των ορίων του οικισμού «Τσουκαλάδες» του Δή¬ 
μου Λευκάδας, (Ν. Λευκάδας), φερόμενο ως ιδιοκτησία Ε. 
Μέκαλη, όπως αυτό φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:100 και η θέ¬ 
ση του στην ευρύτερη περιοχή σημειώνεται εντός κύκλου 


στο σχετικό επίσης πρωτότυπο διάγραμμα σε κλίμακα 
1:25000, που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την αρ. 9567/2000 
πράξη του και αντίτυπα τους σε φωτοσμίκρυνση δημοσι¬ 
εύονται με την παρούσα απόφαση. 

2. Διατηρητέο χαρακτηρίζεται το κυρίως κτίριο όχι ό¬ 
μως και τα πάσης φύσεως προσκτίσματα και μεταγενέ¬ 
στερες προσθήκες που, κατά την κρίση της αρμόδιας Ε¬ 
πιτροπής Πολεοδομικού και Αρχιτεκτονικού Ελέγχου (Ε- 
ΠΑΕ) δεν εναρμονίζονται με την αρχιτεκτονική 
φυσιογνωμία του κυρίως κτιρίου. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών και διακοσμητι- 
κών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού και ε¬ 
σωτερικές διαρρυθμίσεις και επεμβάσεις που αποσκο¬ 
πούν στην λειτουργικότητα του χαρακτηριζόμενου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός χαρακτήρας του. 

5. Απαγορεύεται η τοποθέτηση φωτεινών ή μη Επιγρα¬ 
φών και διαφημίσεων στο χαρακτηριζόμενο ως διατηρη¬ 
τέο κτίριο. 

Επιτρέπεται μόνο η τοποθέτηση καλαίσθητων επιγρα¬ 
φών περιορισμένων διαστάσεων, που πληροφορούν για 
την χρήση των χώρων του κτιρίου. 

6. Αιτήσεις για προσθήκες στο χαρακτηριζόμενο ως 
διατηρητέο κτίριο και για ανέγερση ανεξάρτητων οικοδο¬ 
μών στο οικόπεδο του, αποστέλλονται από την πολεοδο- 
μική υπηρεσία με γνώμη της ΕΠΑΕ, στην αρμοδία υπηρε¬ 
σία τον Υπουργείου Περιβάλλοντος Χωροταξίας και Δη¬ 
μοσίων Έργων, για ειδικές ρυθμίσεις σύμφωνά με την 
παρ. 2 του άρθρου 4 του Ν. 1577/85 εφ’ όσον δεν παρα¬ 
βλάπτεται το διατηρητέο κτίριο και ο χώρος που το περί- 
βαλλε ι. 

7. Για οποιαδήποτε επέμβαση στο εξωτερικό ή το εσω¬ 
τερικό του χαρακτηριζόμενου ως διατηρητέου κτιρίου, 
για την τοποθέτηση επιγραφών καθώς και για εργασίες 
διαμόρφωσης του περιβάλλοντος χώρου του κτιρίου α¬ 
παιτείται έγκριση της ΕΠΑΕ. 

8. Η ισχύς της παρούσας απόφασης αρχίσει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2000 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 29/8009/ΠΣΚ/407 (4) 

Καθορισμός επιτρεπόμενης χρήσης του τεμαχίου 1124 
και τμήματος του τεμαχίου 728 στην περιοχή του Δή¬ 
μου Πανοράματος (Ν. Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 3 του Ν. 1512/85 «τροπο¬ 
ποίηση και συμπλήρωση πολεοδομικών διατάξεων κλπ» 
(ΦΕΚ 4/τ.Α). 

2. Τις διατάξεις του Ν. 2218/94 «ίδρυση Νομαρχιακής 
Αυτοδιοίκησης κ.λπ.» (ΦΕΚ90/Α), όπως τροποποιήθηκαν 
και συμπληρώθηκαν με το Ν. 2242/94 «συμπλήρωση δια¬ 
τάξεων για τη νομαρχιακή αυτοδιοίκηση και άλλες διατά¬ 
ξεις» (ΦΕΚ 153/Α). 

3. Την υπ’ αρ. 21/31.3.95 Απόφαση του Νομαρχιακού 
Συμβουλίου Θεσσαλονίκης «Οργανισμός Εσωτερικής Υ¬ 
πηρεσίας της Νομαρχιακής Αυτοδιοίκησης Θεσσαλονί¬ 
κης» (ΦΕΚ 392/τ.Β/11.4.95). 

4. Το Τ.Π.Σ.Κ./510/27.3.2000 σχετικό με το θέμα Ειση¬ 
γητικό Σημείωμα του Τμήματος Πολεοδομικών Σχεδίων 
και Κανόνων της Δ/νσης Πολεοδομίας, στο οποίο εκτίθε¬ 
ται το ιστορικό του θέματος, αναλύεται η νομική και χω¬ 
ροταξική του διάσταση και αναφέρονται οι γνωμοδοτή¬ 
σεις των υπηρεσιών που ερωτήθηκαν σχετικά. 

5. Τις διατάξεις του άρθρου 29Ατου Ν. 1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 
154/Α) και τη διαπίστωση ότι από τις κανονιστικού χαρα¬ 
κτήρα διατάξεις της παρούσας δεν προκαλείται δαπάνη 
σε βάρος του κρατικού προϋπολογισμού ή του Δήμου 
θέρμης, αποφασίζουμε: 

1. Καθορίζουμε ότι στο τεμάχιο 1124 και στο τμήμα του 
τεμαχίου 728 στην περιοχή του Δήμου Πανοράματος τα 
οποία σημειώνονται με στοιχεία Ρ-Σ-Γ-Δ-Η-Ζ-Π-Ο-Ξ-Ν-Μ- 


Α-Ρ στο διάγραμμα που θεωρήθηκε από τον Προϊστάμενο 
της Δ/νσης Πολεοδομίας και συνοδεύει το παρόν επιτρέ¬ 
πονται, καταρχήν, οι ακόλουθες χρήσεις: 

1. κατοικία και οικιστικά προγράμματα, 

2. εγκαταστάσεις και κτίρια περίθαλψης, 

3. κτίρια εκπαίδευσης, 

4. πολιτιστικά κτίρια και εγκαταστάσεις, 

5. αθλητικές εγκαταστάσεις, 

6. ξενώνες, ξενοδοχεία και λοιπές τουριστικές εγκατα¬ 
στάσεις, 

7. κτίρια δημόσιας διοίκησης, τράπεζες, ασφάλειες και 
λοιπά οικονομικά ιδρύματα, 

8. εστιατόρεια, αναψυκτήρια, 

9. κτίρια-γήπεδα στάθμευσης, τερματικοί σταθμοί αστι¬ 
κών και υπεραστικών μεταφορών, 

10. καταστήματα λιανικού εμπορίου και καταστήματα υ¬ 
περαγορών, 

11. πρατήρια υγρών καυσίμων και λιπαντικών, 

12. εγκαταστάσεις και έργα κοινής ωφέλειας. 

2. Οι πιο πάνω προβλέψεις δεν αναιρούν ενδεχομένως 
προβλεπόμενες κατά περίπτωση διαδικασίες προέγκρι¬ 
σης χωροθέτησης, ή έγκρισης περιβαλλοντικών όρων, ή 
έγκρισης έργου μεγάλης κλίμακας κ. ο. κ. Επίσης στο υ¬ 
πόψη γήπεδο εξακολουθούν να ισχύουν οι όροι και πε¬ 
ριορισμοί δόμησης που διέπουν την εκτός οικισμών δό- 
μηση. 

3. Η ισχύς της παρούσας να αρχίσει από τη δημοσίευση 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μαρτίου 2000 

Ο Νομάρχης 
Κ. ΠΑΠΑΔΟΠΟΥΛΟΣ 

